CELEX: C2005/217/55
Language: lv
Date: 2005-09-03 00:00:00
Title: Lieta C-265/05: Lūgums sniegt prejudiciālu nolēmumu — izteikts ar Cour de cassation (Francija) 2005. gada 21. jūnija spriedumu lietā José Perez Naranjo pret Caisse régionale d' assurance maladie (CRAM) Nord-Picardie

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/28
            
         Lūgums sniegt prejudiciālu nolēmumu — izteikts ar Cour de cassation (Francija) 2005. gada 21. jūnija spriedumu lietā José Perez Naranjo pret Caisse régionale d' assurance maladie (CRAM) Nord-Picardie
   
   (Lieta C-265/05)
   (2005/C 217/55)
   tiesvedības valoda — franču
   Eiropas Kopienu Tiesā izskatīšanai ir iesniegts Cour de cassation (Kasācijas tiesa, Francija) lūgums sniegt prejudiciālu nolēmumu, kas izteikts ar 2005. gada 21. jūnija spriedumu lietā Hosē Perezs Naraņjo [José Perez Naranjo] pret Caisse régionale d'assurance maladie (CRAM) Nord-Picardie (Ziemeļpikardijas reģiona slimokasi (CRAM)) un kas Tiesā reģistrēts 2005. gada 27. jūnijā.
   
      Cour de cassation lūdz Tiesu lemt par šādu jautājumu:
   Vai Kopienu tiesības ir jāinterpretē tādējādi, ka papildu pabalstam, par ko ir strīds šajā lietā un kas ir ietverts Regulas Nr. 1408/71 (1) II. a pielikumā, ir īpašs un ar iemaksām nesaistīts raksturs, kuru tādējādi saskaņā ar Regulas Nr. 1408/71 10a. un 95b. pantu nevar piešķirt personai, kurai [attiecīgā dalībvalstī] nav dzīvesvietas un kas līdz 1992. gada 1. jūnijam nebija sasniegusi attiecīgo vecumu, vai arī tas par sociālās apdrošināšanas pabalstu, ko atbilstoši tās pašas Regulas 19. panta 1. punktam jāpiešķir personai, kas atbilst pabalsta piešķiršanas nosacījumiem, neatkarīgi no tās dzīvesvietas dalībvalsts?
   
      (1)  Regula (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 149, 2. lpp.)